REGOLAMENT TAL-KUMMISSJONI (KEE) Nru 1922/85
tal-11 ta' Lulju 1985
li jemenda għas-seba' darba Regolament (KEE) Nru 2960/77 fuq regoli dettaljati għall-bejgħ taż-żejt taż-żebbuġa miżmum mill-aġenziji ta' l-intervent
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill Nru 136/66/KEE tat-22 ta' Settembru 1966 li jistabbilixxi s-sistema ta' l-organizazzjoni komuni tas-suq taż-żjut u x-xaħam ([1]), kif l-aħħar emendat bir-Regolament tal-Kunsill (KEE) Nru 231/85 ([2]), u b'mod partikolari Artikolu 12(4) tiegħu,
Billi Artikolu 11 tar-Regolament tal-Kummissjoni (KEE) Nru 2960/77 ([3]), kif l-aħħar emendat bir-Regolament (KEE) Nru 2041/83 ([4]), jistabbilixxi lli, fil-każ ta' żjut lampante u żjut tal-fdalijiet taż-żebbuġ, il-prezz tal-bejgħ għandu jkun aġġustjat jew il-grad ta' aċidu ma jikkorrispondix ma' dak li rigward hu l-prezz minimu kien iffissat; billi għandu jkun stipulat li l-ammonti proviżorji tal-prezz tal-bejgħ jista' jkun aġġustjat fiż-żmien meta ġie ffissat fuq il-bażi tal-grad ta' l-aċidu determinat; billi, għalhelkk, Artikolu 12(1) ta' l-imsemmi Regolament, li jistipula r-regoli għall-kalkulazzjoni ta' l-ammont proviżorju tal-prezz tal-bejgħ, għandu jkun emendat;
Billi l-miżuri maħsuba f'dan ir-Regolament huma b'mod konformi ma' l-opinjoni tal-Kumitat ta' Ġestjoni għaż-Żjut u x-Xaħam,
ADOTTAT DAN IR-REGOLAMENT:
Artikolu 1
Artikolu 12(1) tar-Regolament (KEE) Nru 2960/77 hu hawnhekk mibdul b'dan li ġej:
1. Ix-xerrej jrid, qabel jirtira ż-żejt, iħallas lill-aġenzijja ta' l-intervent l-ammont proviżorju tal-prezz tal-bejgħ.
L-ammont proviżorju għandu jkun kalkulat billi timmultiplika l-kwantitajiet indikati kif jinsabu fil-lott bil-prezz offrut għall-lott. Fir-rigward taż-żejt lampante u ż-żejt tal-fdalijiet taż-żebbuġa, l-prezz għandu jkun aġġustjat, b'mod konformi mar-regoli stipulati f'Artikolu 11(2), fuq il-bażi tar-riżultat ta' l-analiżi ta' l-aċidu li ssir riferenza għaliha f'dak il-paragrafu.'
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta' Lulju 1985.